Det bliver dyrt for en værtshusejer i Frederikshavn, at vedkommende to gange har valgt at holde åbent efter midnat. Klokken 00.28 natten til fredag fik politiet en anmeldelse om, at der stadig var åbent på værtshuset Sportsbaren – stik imod reglerne, der efter genåbningen siger, at værtshuse skal lukke ved midnat. - Da patruljen ankom, sad der fire gæster i baren. Lyset var tændt, og der var ingen tvivl om, at der var åbent, siger politikommissær Torben Larsen fra Nordjyllands Politi. Det er anden gang på en uge, at ejeren har ignoreret klokken. Første gang var 21. maj – tre dage efter genåbningen af værtshusene. Her fik ejeren en bøde på 10.000 kroner. Hvis ejeren endnu en gang vælger at holde åbent efter midnat, vil bøden i næste omgang lyde på 30.000 kroner. - Det er ikke en rentabel forretning at holde åbent over midnat, siger politikommissær Torben Larsen.

Opsummering:
En værtshusejer i Frederikshavn skal betale en bøde på 20.000 kroner, efter at have holdt åbent efter midnat natten til fredag.